Eski Kermen

Eski Kermen — Qırım yarımadasınıñ cenübiy ğarbında orta asır şeer-qalesi. Bugün qaleniñ asıl adı da belli – «Kut» (soñra «Kut-Eli»), ya da «Got şeeri». Araştırmacılarnıñ fikrine köre, bu ad, antik ve orta asır devri arasında şeerniñ civarlarında got askerleri (Bizans İmperiyasınıñ ittifaqdaşları) ve qorantaları yaşağanlarını tasdiqlay.

Eski Kermen Qırım dağlarınıñ İçki sırasında, şimalden cenüpke uzanğan dağ platosındadır. Platonıñ uzunlığı 1000 m-ge yaqın, keñligi 170 m-ge qadar, 20-30 m yüksekligi ile uçurımlarnen sıñırlanğan. Eski Kermenniñ deñizge nisbeten yüksekligi – 400 m-ge qadar. Şeerniñ topraqları 8,5 gektarğa yete edi. Eski Kermen Bağçasaraydan 12 km-lik cenübinde ve orta asır Mangup Qale şeeriniñ viranelerinden 5 km-lik şimalindedir. Ondan çıqqan yollar Zalanköy, Yuqarı Qaralez, Şüli, Büyük Qaralez köylerine kete. Bugün Eske Kermen Çufut Qaleden soñra Qırımnıñ eñ ziyaret etilgen «qoba şeeri»dir.

 Galereya 

 Bağlantılar 
 Eski KermenQIRIMDA TURİZM
 Eski Kermen. Tarih
 Eski Kermen saytı
 Eski Kermen
 http://handvorec.ru/pamyatniki/pamyatniki-arxeologii/eski-kermen/
 https://isar.org.ua/peshhernyj-gorod/peshhernyj-gorod-eski-kermen.html
 https://jalita.com/guidebook/cave/eski-kermen.shtml
 http://serg-klymenko.narod.ru/Other_World/Ukraine.Crimea.EskiKermen.htm
 https://iz.ru/914178/georgii-oltarzhevskii/vzgliad-cherez-veka-staraia-krepost-kryma-podelilas-svoei-tainoi
 https://myslo.ru/club/blog/gulbarij/WC8L_u09fk-KGvLJMd_LSA

Kategoriya:Qırım coğrafiyası
Kategoriya:Qırım tarihı